b'\n_START_ARTICLE_\nJosip Marohni\xc4\x87\n_START_PARAGRAPH_\nJosip Marohni\xc4\x87 (12. studenog 1866. - 23. sije\xc4\x8dnja 1921.) do dana\xc5\xa1njih dana ostao je jedan od najistaknutijih Hrvata Sjeverne Amerike._NEWLINE_Ro\xc4\x91en je u Hreljinu i \xc5\xbeivio je u SAD-u 28 godina, gdje je emigrirao 1893. godine._NEWLINE_Prvi posao bio mu je u \xc4\x8dika\xc5\xa1koj tiskari, no uskoro je otvorio vlastitu tiskaru i po\xc4\x8deo tiskati knjige, izdavati novine, vlastite pjesme i knji\xc5\xbeevna djela. Godine 1897. seli u Pittsburgh gdje se priklju\xc4\x8duje zajednici hrvatskih iseljenika i jedan je od utemeljitelja Hrvatske bratske zajednice._NEWLINE_Ime Josipa Marohni\xc4\x87a nose ulice u Zagrebu, Rijeci, a u Karlovcu \xc5\xa1etali\xc5\xa1te nosi njegovo ime.'